CELEX: 22008D0033
Language: hr
Date: 2008-03-14 00:00:00
Title: Odluka Zajedničkog odbora EGP-a br. 33/2008 od 14. ožujka 2008. o izmjeni Priloga XVIII. (Zdravlje i sigurnost na radu, radno pravo i jednako postupanje prema muškarcima i ženama) Sporazumu o EGP-u

11/Sv. 054
            
            
               HR
            
            
               Službeni list Europske unije
            
            
               181
            
         22008D0033
   
               L 182/30
            
            
               SLUŽBENI LIST EUROPSKE UNIJE
            
            
               14.03.2008.
            
         
      ODLUKA ZAJEDNIČKOG ODBORA EGP-a
   br. 33/2008
   od 14. ožujka 2008.
   o izmjeni Priloga XVIII. (Zdravlje i sigurnost na radu, radno pravo i jednako postupanje prema muškarcima i ženama) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XVIII. Sporazumu izmijenjen je Odlukom Zajedničkog odbora EGP-a br. 132/2007 od 26. listopada 2007. (1)
               
            
         
               (2)
            
            
               Direktivu 2006/54/EZ Europskog parlamenta i Vijeća od 5. srpnja 2006. o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i obavljanja zanimanja (preinaka) treba unijeti u Sporazum (2).
            
         
               (3)
            
            
               Direktiva 2006/54/EZ stavlja izvan snage, s učinkom od 15. kolovoza 2009., direktive Vijeća 75/117/EEZ (3), 76/207/EEZ (4), 86/378/EZ (5) i 97/80/EZ (6), koje su unijete u Sporazum, i koje se, stoga, trebaju staviti izvan snage sukladno Sporazumu s učinkom od 15. kolovoza 2009.,
            
         ODLUČIO JE:
   Članak 1.
   Prilog XVIII. Sporazumu mijenja se kako slijedi:
   
               1.
            
            
               Iza točke 21.a (Direktiva Vijeća 97/80/EZ) umeće se sljedeća točka:
               
                           „21b.
                        
                        
                           
                              32006 L 0054: Direktiva 2006/54/EZ Europskog parlamenta i Vijeća od 5. srpnja 2006. o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i obavljanja zanimanja (preinaka) (SL L 204, 26.7.2006., str. 23.).
                           Odredbe Direktive, za potrebe ovog Sporazuma, sadrže sljedeće prilagodbe:
                           
                                       (a)
                                    
                                    
                                       Tekst članka 3. zamjenjuje se sljedećim:
                                       „Radi osiguranja u praksi potpune jednakosti između muškaraca i žena u radnom okruženju, načelo jednakog postupanja ne sprečava nijednu državu članicu da zadrži ili donese mjere koje osiguravaju posebne prednosti kako bi se nedovoljno zastupljenom spolu olakšalo bavljenje stručnom djelatnošću ili spriječio odnosno nadoknadio nepovoljan položaj u njihovoj profesionalnoj karijeri.”
                                    
                                 
                                       (b)
                                    
                                    
                                       U članak 12. dodaje se sljedeći stavak:
                                       „5.   Za Island i Norvešku datum 17. svibnja 1990. u prvoj rečenici stavka 1. zamjenjuje se sa 1. siječnja 1994. i za Lihtenštajn zamjenjuje se sa 1. svibnja 1995.”
                                    
                                 
                                       (c)
                                    
                                    
                                       U članku 19. stavku 4. točki (a), izraz ‚članak 141. Ugovora’ zamjenjuje se izrazom ‚članak 69. Sporazuma o EGP-u’.”
                                    
                                 
                     
         
               2.
            
            
               Tekst točaka 17. (Direktiva Vijeća 75/117/EEZ, 18. (Direktiva Vijeća 76/207/EEZ), 20. (Direktiva Vijeća 86/378/EEZ) i 21.a (Direktiva Vijeća 97/80/EZ) briše se s učinkom od 15. kolovoza 2009.
            
         Članak 2.
   Tekstovi Direktive 2006/54/EZ na islandskom i norveškom jeziku koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 15. ožujka 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (7).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 14. ožujka 2008.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 100, 10.4.2008., str. 1.
   
      (2)  SL L 204, 26.7.2006., str. 23.
   
      (3)  SL L 45, 19.2.1975., str. 19.
   
      (4)  SL L 39, 14.2.1976., str. 40.
   
      (5)  SL L 225, 12.8.1986., str. 40.
   
      (6)  SL L 14, 20.1.1998., str. 6.
   
      (7)  Ustavni zahtjevi su navedeni.